
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 972 

13 Ιουλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. Δ. 1418/13/11.9.1898 από¬ 


φασης Υπουργού Οικονομικών περί «Υπαγωγής 
εμπορευμάτων στο καθεστώς τελειοποίησης προς 
επανεξαγωγή χωρίς τη χορήγηση σχετικής έγκρι¬ 
σης από την Τελωνειακή Περιφέρεια». 1 

Συγκρότηση Κεντρικής Επιτροπής Τεχνικής και Επι¬ 
στημονικής Συνεργασίας του Υπουργείου Εξωτερι¬ 
κών . 2 

Έγκριση υπερωριακής απασχόλησης υπαλλήλωντου 

Ναυτικού Απομαχικού Ταμείου (ΝΑΤ). 3 

Καθορισμός αμοιβής για εργασία μελέτης-μετανάλυ- 
σης του ανθρώπινου παράγοντα στα αεροπορικά 
ατυχήματα που έλαβαν χώρα στην Ελλάδα την πε¬ 
ρίοδο 1983 - 2003. 4 

Έγκριση Οργανισμού Εσωτερικής Υπηρεσίας του Δη¬ 
μοτικού Παιδικού Σταθμού Νίκαιας Ν. Λάρισας. 5 


ΑΠΟΦΑΣΕΙ Σ 

Αοιθ. Δ.973/26/18Γ/Γ.Α. 10Γ (1) 

Τ ροποποίηση της υπ’ αριθμ. Δ. 1418/13/11.9.1898 απόφα¬ 
σης Υπουργού Οικονομικών περί «Υπαγωγής εμπο¬ 
ρευμάτων στο καθεστώς τελειοποίησης προς επανε¬ 
ξαγωγή χωρίς τη χορήγηση σχετικής έγκρισης από 
την Τελωνειακή Περιφέρεια». 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ΚΑΝ. (ΕΟΚ) αριθμ. 2913/1992 «περί 
Κοινοτικού Τελωνειακού Κώδικα». 

2. Τις διατάξεις του ΚΑΝ. (ΕΟΚ) αριθμ. 2454/1993 «περί 
εφαρμογής των διατάξεων του Κοινοτικού Τελωνειακού 
Κώδικα», όπως τροποποιήθηκε με τον ΚΑΝ. (ΕΚ) αριθμ. 
993/01, και ειδικότερα τα άρθρα 497 και 499. 

3. Τις διατάξεις του ν. 1676/1986 (άρθρα 32-39). 

4. Την υπ’ αριθμ. Δ.895/23/25.6.2001, με την οποία καθο¬ 
ρίζονται οι διαδικασίες υπαγωγής εμπορευμάτων στο καθε¬ 
στώς ενεργητικής τελειοποίησης. 

5. Την ανάγκη απλούστευσης και επιτάχυνσης των διαδι¬ 


κασιών εφαρμογής του καθεστώτος τελειοποίησης προς 
επανεξαγωγή στις περιπτώσεις που εισάγονται εμπορεύ¬ 
ματα για επισκευή και επανεξαγωγή. 

6. Την υπ’ αριθμ. 14650/ΔΙΟΕ85/17.3.2004 (ΦΕΚ Β' 519), 
κοινή απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών». 

7. Το γεγονός ότι από τις διατάξεις της παρούσας από¬ 
φασης δεν προκαλείται επιβάρυνση του Κρατικού Προϋπο¬ 
λογισμού, αποφασίζουμε: 

Άρθρο 1 

Το άρθρο 1 της Δ.1418/13/11.9.1998 Α.Υ.Ο. (ΦΕΚ Β 
1008/1998) αντικαθίσταται ως ακολούθως: 

«1. Για όλες τις Τελωνειακές Περιφέρειες, τα Τελωνεία Ει¬ 
σαγωγής Α' Τάξης καθίστανται αρμόδια για την εφαρμογή 
της διαδικασίας που απαιτείται σχετικά με την υπαγωγή 
εμπορευμάτων στο καθεστώς τελειοποίησης με σκοπό την 
επισκευή και επανεξαγωγή τους (κωδικός οικονομικών 
όρων 30, άρθρο 539 στοιχείο α σημείο (ν) του ΚΑΝ. (ΕΟΚ) 
αριθμ. 2454/1993, όπως τροποποιήθηκε με τον ΚΑΝ. (ΕΚ) 
αριθμ. 993/01). 

2. Η κατάθεση διασάφησης υπαγωγής στο καθεστώς, 
στις ανωτέρω περιπτώσεις, αποτελεί και αίτηση για την έκ¬ 
δοση της άδειας, η δε αποδοχή αυτής θα αποτελεί και 
έγκριση υπαγωγής στο καθεστώς. 

3. Στη διασάφηση θα επισυνάπτεται έγγραφο, το οποίο θα 
περιέχει όλα τα στοιχεία που αναφέρονται στο άρθρο 499 
του παραπάνω Κανονισμού. 

Κατά την παράδοση των εμπορευμάτων στο εν λόγω κα¬ 
θεστώς, θα λαμβάνονται άλατα ενδεικνυόμενα μέτρα και θα 
πραγματοποιείται πλήρης και λεπτομερής έλεγχος των 
στοιχείων και ενδείξεων, προκειμένου να διασφαλιστεί η 
ταυτότητά τους κατά την επανεξαγωγή». 

Άρθρο 2 

Η ισχύς της απόφασης αυτής αρχίζει από την ημερομηνία 
δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθείστην Εφημερίδα της Κυ¬ 
βερνήσεως. 

Αθήνα, 9 Ιουνίου 2005 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κατάσταση εμπορευμάτων που παραδίδονται με το καθεστώς της τελειοποίησης με σκοπό την επισκευή και 
επανεξαγωγή τους (Συν/νη στην αριθμ. Δ.973/26/18Γ/Γ.Α.10Γ ΑΥΟ). 


Α/Α 

Αριθμός Δ/σης 
εισαγωγής 

Επωνυμία 

Δικαιούχου 

Εμπορεύματα 
για επισκευή 

Προθεσμία 

επανεξαγωγής 

Ποσό δασμών 
κλπ. φόρων 
που έχουν ανασταλεί 

Λήξη του 
καθεστώτος 

Αριθ. Β4ΔΦ.5400.1/27/ΑΣ 471 (2) 

Συγκρότηση Κεντρικής Επιτροπής Τεχνικής και Επιστη¬ 
μονικής Συνεργασίας του Υπουργείου Εξωτερικών. 

Ο ΥΦΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις: 

α. Του άρθρου 20 του ν.δ/τος 2473/1953 «Περί ιδρύσεως 
Ελληνικού Κέντρου Παραγωγικότητος και ρυθμίσεως θε¬ 
μάτων Τεχνικής Βοήθειας». 

β. Το π.δ. 159/17.6.2002 περί «Μεταφοράς αρμοδιοτήτων, 
υπηρεσιών και προσωπικού του Υπουργείου Οικονομίας και 
Οικονομικών στο Υπουργείο Εξωτερικών και σύσταση Γενι¬ 
κής Γραμματείας Διεθνών Οικονομικών Σχέσεων και Ανα¬ 
πτυξιακής Συνεργασίας ατο Υπουργείο Εξωτερικών». 

γ. Την υπ’ αριθμ. Π23ΥΦΥΠ-7287/ΑΣ 3393/2004 κοινή από¬ 
φαση του Πρωθυπουργού και του Υπουργού Εξωτερικών 
περί «Καθορισμού αρμοδιοτήτων του Υφυπουργού Εξωτε¬ 
ρικών Ευριπίδη Στυλιανίδη». 

δ. Τη διάταξη του εδαφίου α' της παραγράφου 2 του άρ¬ 
θρου 29Ατου ν. 1558/1985 «Κυβέρνηση και κυβερνητικά όρ¬ 
γανα» (Α' 137/1985), όπως προστέθηκε με τη διάταξη του 
άρθρου 27 του ν. 2081/1992 «Ρύθμιση των Επιμελητηρίων 
(Α' 154/1992) και αντικαταστάθηκε με τη διάταξη του εδα¬ 
φίου α'της παραγράφου 2 του άρθρου 1 του ν. 2469/1997 
«Περιορισμός και βελτίωση της αποτελεσματικότητος των 
κρατικών δαπανών και άλλες διατάξεις» (Α' 38/1997) και το 
γεγονός ότι από τις διατάξεις του παρόντος Προεδρικού 
Διατάγματος δεν προκαλείται δαπάνη σε βάρος του κρατι¬ 
κού προϋπολογισμού. 

ε. Την πρόταση της Β4 Δ/νσης, αποφασίζουμε: 

1. Ορίζουμε Πρόεδρο και Μέλη της Κεντρικής Επιτροπής 
Τεχνικής και Επιστημονικής συνεργασίας του Υπουργείου 
Εξωτερικών ως εξής: 

α. Χαράλαμπο Χριοτόπουλο, ΠΥΑ', Διευθυντή της Β4 
Δ/νσης Διεθνών Οικονομικών Οργανισμών και Νομισματι¬ 
κών Υποθέσεων, ως Πρόεδρο. 


β. Χρήστο Δημητρόπουλο, Εμπειρογνώμονα Πρεσβευτή 
Σύμβουλο Α' της Β4 Δ/νσης και Εθνικό Εκπρόσωπο του Επι¬ 
στημονικού Προγράμματος Υποτροφιών του ΝΑΤΟ, ως μέ¬ 
λος. 

γ. Γεώργιο Δουκίδη, Καθηγητή Οικονομικού Πανεπιστημί¬ 
ου Αθηνών, ως μέλος. 

δ. Σπυρίδωνα Φλογαίτη, Καθηγητή της Νομικής Σχολής 
του Παν/μίου Αθηνών, ως μέλος. 

ε. Μιράντα Σταυρινού-Παξιμαδοπούλου, Αναπληρώτρια 
Καθηγήτρια Παντείου Πανεπιστημίου, ως μέλος. 

στ. Γεώργιο Γεραπετρίτη, Λέκτορα της Νομικής Σχολής 
του Πανεπιστημίου Αθηνών, ως μέλος 

ζ. Αγγελο Συρίγο, Λέκτορα Παντείου Πανεπιστημίου, ως 
μέλος. 

2. Εισηγητή χωρίς ψήφο και Γραμματέα της Επιτροπής 
ορίζουμε την Θηρεσία Λουβερδή - Βλάχου, μόνιμη υπάλλη¬ 
λο του Υπ. Οικονομίας και Οικονομικών παράλληλα ασχο- 
λουμένη στην Β4 Δ/νση, με το πρόγραμμα υποτροφιών ΝΑ¬ 
ΤΟ. 

3. Έργο της Επιτροπής είναι: 

α. Η Διαχείριση του Επιστημονικού Προγράμματος Παρο¬ 
χής Υποτροφιών ΝΑΤΟ. 

β. Ο προσδιορισμός των δαπανών για τις παρεχόμενες 
υποτροφίες και λοιπών συναφών εξόδων γραμματειακής 
υποστήριξης. 

γ. Ο καθορισμός των γνωστικών αντικειμένων καθώς και 
των γενικών όρων, κανόνων και κριτηρίων χορήγησης υπο¬ 
τροφιών και 

δ. Η αξιολόγηση και η επιλογή των υποτρόφων. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 28 Ιουνίου 2005 

ΟΥΦΥΠΟΥΡΓΟΣ 

ΕΥΡΙΠΙΔΗΣ ΣΤΥΛΙΑΝΙΔΗΣ 

ΑΑριθ. 3977 (3) 

Έγκριση υπερωριακής απασχόλησης υπαλλήλων του 
Ναυτικού Απομαχικού Ταμείου (ΝΑΤ). 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Εχοντας υπόψη : 

1. Το ν. 1558/1985 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του ν. 2081/ 
1992. 

2. Το π.δ. 368/1989 «Οργανισμός Υπουργείου Εργασίας», 
όπως τροποποιήθηκε και συμπληρώθηκε μεταγενέστερα 
μετοπ.δ. 436/1991. 

3. Το π.δ. 95/1993, «Καθορισμός αρμοδιοτήτων που δια¬ 
τηρούνται από τον Υπουργό Εργασίας. 

4. Το π.δ. 372/1995, «Μεταφοράτης Γενικής Γραμματείας 
Κοινωνικών Ασφαλίσεων από το Υπουργείο Υγείας -Πρόνοι¬ 
ας και Κοινωνικών Ασφαλίσεων στο Υπουργείο Εργασίας». 

5. Τις διατάξεις του ν.δ/τος 515/1970 «περί χρονικών 
ορίων εργασίας μισθωτών», όπως συμπληρώθηκαν από το 
ν.δ. 264/1973. 

6. Τις διατάξεις του άρθρου 18 του π.δ/τοςτης 8.4.1932, 
περί κωδικοποιήσεως των διατάξεων των Νόμων, «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ μετο άρθρο 16του ν.δ. 1037/1971 «πε¬ 
ρί χρονικών ορίων λειτουργίας καταστημάτων και εργασίας 
του προσωπικού αυτών». 

7. Τις διατάξεις του π.δ/τος της 27.6.1932 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

8. Τις διατάξεις του β.δ/τος της 14.8.1950 «περί κανονι¬ 
σμού ωρών εργασίας αγοραίων (ταξί) και ιδιωτικής χρήσε- 
ως αυτοκινήτων». 

9. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, των 
Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.99 κοινή υπουργική 
απόφαση, «Μεταβίβαση εξουσίας υπογραφής σύμφωνα με 
το άρθρο 7 παρ. 1 του ν. 1943/1991». 

11. Το άρθρο 16 του ν. 3205/2003. 

12. Την υπ’ αριθμ. οίκ.2/7093/0022/5.2.2004 κοινή υπουρ¬ 
γική απόφαση. 

13. Την απόφαση του Υπουργού Απασχόλησης και Κοιν. 
Προστασίας αριθμ.4845/23.12.2004 «Καθορισμός ανωτάτων 
ορίων υπερωριακής απασχόλησης των εργαζομένων στις 
βιομηχανικές, βιοτεχνικές επιχειρήσεις, εκμεταλλεύσεις και 
εργασίες Α' ημερολογιακού εξαμήνου 2005». 

14. Την υπ’ αριθμ. 33 της 30.5.1997 ΠΥΣ «Τροποποίηση 
και αναμόρφωση της υπ’ αριθμ. 88/2.8.1995 ΠΥΣ και προ¬ 
σαρμογή της στις διατάξεις του ν. 2470/1997 (ΦΕΚ 109/Α/ 
30.5.1997). 

15. Το υπ’ αριθμ. 5116.04/07/9.6.2005 έγγραφο του 
Υπουργείου Εμπορικής Ναυτιλίας και το υπ’ αριθμ. 
71095/24.5.2005 έγγραφο του ΝΑΤ. 

16. Την από 14.6.2005 γνώμη του Ανωτάτου Συμβουλίου 
Εργασίας (ΑΣΕ). 

17. Το γεγονός ότι υπάρχει εγγεγραμμένη πίστωση στον 
προϋπολογισμό του ΝΑΤ οικ. έτους 2005, ποσό 800.000 ευ¬ 
ρώ, ΚΑ 261, αποφασίζουμε: 

1. Εγκρίνουμε την υπερωριακή εργασία: 

Για μισθωτούς ιδιωτικού δικαίου αορίστου χρόνου του 
Ναυτικού Απομαχικού Ταμείου (ΝΑΤ), α)για 1 φύλακα νυ¬ 
χτοφύλακα, μέχρι 22 ώρες το μήνα και β)για 22 υπαλλή¬ 
λους, μέχρι 11 ώρες το μήνα ο καθένας, πλέον των νομίμων 
ορίων υπερωριακής απασχόλησης. 


2. Η απόφαση αυτή ισχύει αναδρομικά ένα (1) μήνα από 
τη δημοσίευσή της στην Εφημερίδα της Κυβερνήσεως και 
μέχρι 30.6.2005. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 30 Ιουνίου 2005 

Ο Γενικός Γραμματέας 
Απασχόλησης και Κοινωνικής Προστασίας 

ΔΗΜΗΤΡΙΟΣ ΚΟΝΤΟΣ 

-♦- 

Αριθ. ΕΔΑΑΠ/703 (4) 

Καθορισμός αμοιβής για εργασία μελέτης-μετανάλυσης 
του ανθρώπινου παράγοντα στα αεροπορικά ατυχή¬ 
ματα που έλαβαν χώρα στην Ελλάδα την περίοδο 1983 
-2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 4 του άρθρου 6, και της παρ. 3β 
του άρθρου 29 του ν. 2912/2001 περί «Προσαρμογής στις 
διατάξεις της Οδηγίας 94/56/ΕΚ του Ευρωπαϊκού Συμβου¬ 
λίου για τη θέσπιση βασικών αρχών που διέπουν τις έρευνες 
ατυχημάτων και συμβάντων Πολιτικής Αεροπορίας, ενίσχυ¬ 
ση της κρατικής εποπτείας επί των Προτύπων Ασφαλείας 
Πτήσεων και ρύθμιση συναφών οργανωτικών θεμάτων της 
Υ.Π.Α.» (ΦΕΚ94/Α79.5.2001). 

2. Τις διατάξεις του άρθρου 29Α του ν. 1558/1985 όπως 
προστέθηκε μετο άρθρο 27του ν. 2081/1992 και αντικατα- 
στάθηκε μετο άρθρο 1 παρ. 2ατου ν. 2469/1997 (Α'38). 

3. Το ν. 2362/1995 «περί Δημοσίου Λογιστικού, ελέγχου 
των δαπανών του κράτους και άλλες διατάξεις». 

4. Τις διατάξεις του π.δ. 346/12.10.1998 περί «προσαρμο- 
γήςτης Ελληνικής Νομοθεσίας για τις δημόσιες συμβάσεις 
υπηρεσιών προς τις διατάξεις της Οδηγίας 92/50/ΕΟΚ του 
Συμβουλίου της 18ης Ιουλίου 1992. 

5. Τις διατάξεις του π.δ/τος 81/2002 (Α' 57) 

6. Την υπ’ αριθμ. 14650/ΔΙΟΕ 85/17.3.2004 κοινή απόφα¬ 
ση του Πρωθυπουργού και Υπουργού Οικονομίας και Οικο¬ 
νομικών για «Καθορισμό αρμοδιοτήτων των Υφυπουργών 
Οικονομίας και Οικονομικών» (Β 519). 

7. Την υπ’ αριθμ. ΕΔΑΑΠ/117/4.7.2002 κοινή απόφαση 
των Υπουργών Μεταφορών και Επικοινωνιών και Οικονομι¬ 
κών με την οποία συνεστήθη ειδικός λογαριασμός Διερεύ- 
νησης Ατυχημάτων Πολιτικής Αεροπορίας (ν. 2912/ 
2001) και τις σχετικές πιστώσεις του. 

8. Την υπ’ αριθμ. 8992/876/13.2.2002 απόφαση του 
Υπουργού Μεταφορών και Επικοινωνιών «περί διορισμού 
Προέδρου και ορισμού μελών στην Επιτροπή Διερεύνησης 
Ατυχημάτων και Ασφάλειας Πτήσεων». 

9. Την υπ’ αριθμ. ΕΔΑΑΠ/454/15.4.2005 απόφαση του 
Προέδρου της Επιτροπής για ανάθεση κατόπιν εγκρίσεως 
απάτην ΕΔΑΑΠ, εξειδικευμένης εργασίας εκπόνησης μελέ¬ 
της-μετανάλυσης του ανθρώπινου παράγοντα στα αεροπο¬ 
ρικά ατυχήματα που έλαβαν χώρα στην Ελλάδα την περίο¬ 
δο 1983 - 2003, αποφασίζουμε: 

1. Καθορίζουμε την αμοιβή του Αργυρόπουλου Κωνστα¬ 
ντίνου, Επίκουρου Καθηγητή Πανεπιστημίου Αθηνών, ψυ¬ 
χιάτρου, για την εκπόνηση μελέτης - μετανάλυσης του αν¬ 
θρωπίνου παράγοντα στα αεροπορικά ατυχήματα που έλα¬ 
βαν χώρα στην Ελλάδα κατά την περίοδο 1983 - 2003 στο 
ποσόν των τεσσάρων χιλιάδων (4.000) ευρώ, συμπεριλαμ¬ 
βανομένου του αναλογούντος ΦΠΑ. 

2. Η προκύπτουσα δαπάνη βαρύνει τις πιστώσεις του Ει¬ 
δικού Λογαριασμού 2341031036 με τίτλο «Ειδικός Λογα¬ 
ριασμός Διερεύνησης Ατυχημάτων Πολιτικής Αεροπο¬ 
ρίας», ο οποίος έχει συσταθεί στην Τράπεζα της Ελλάδος, 
σύμφωνα με το άρθρο 29 του ν. 2912/2001. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ελληνικό, 10 Ιουνίου 2005 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Π. ΔΟΥΚΑΣ Μ.ΛΙΑΠΗΣ 

-♦- 

Αριθ. οικ. 11488 (5) 

Έγκριση Οργανισμού Εσωτερικής Υπηρεσίας του 
Δημοτικού Παιδικού Σταθμού Νίκαιας Ν. Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Του άρθρου 12 του ν. 2880/2001 (ΦΕΚ Ο.Τ.Α./ 
30.1.2001) «Πρόγραμμα Πολιτεία για τη μεταρρύθμιση και 
τον εκσυγχρονισμό της Δημόσιας Διοίκησης και άλλες δια¬ 
τάξεις». 

β) Του άρθρου 9του ν. 503/1997 (ΦΕΚ 107/1997τ.Α') «Δι¬ 
οίκηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατάξεις». 

γ) Του άρθρου 12του ν. 1188/1981 «Περί κυρώσεωςτου 
κώδικα περί καταστάσεως προσωπικού οργανισμών Τοπι¬ 
κής Αυτοδιοίκησης», όπως αυτό αντικαταστάθηκε από τι 
όμοιες της παρ. 5 του άρθρου 8 του ν. 2307/1995 «Προσαρ¬ 
μογή νομοθεσίας αρμοδιότητας Υπουργείου Εσωτερικών 
στις διατάξεις για την Νομαρχιακή Αυτοδιοίκηση και άλλες 
διατάξεις». 

δ) Του ν. 1431/1984 (ΦΕΚ 46/τ.Α'/16.4.1984) «Ρύθμιση θε¬ 
μάτων φορέων, κοινωνικής πρόνοιας, παιδικής προστασίας 
και άλλες διατάξεις». 

ε) Του ν. 3013/2002 (ΦΕΚ 102/άρθρο 27/θέματα προσω¬ 
πικού Ο.Τ.Α./παράγραφος 2). 

στ) Του ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκησης», 
όπως ισχύει με τις τροποποιήσεις του. 

ζ) Του άρθρου 27 του ν. 2081/1991 με το οποίο προστέ¬ 
θηκε νέο άρθρο 29Α στο ν. 1558/1985 για τον έλεγχο των 
δαπανών που προκαλούν οι κανονιστικές διοικητικές πρά¬ 
ξεις. 

η) Των π.δ/των 50/2001 (ΦΕΚ 39/Α75.3.2001) «Καθορι¬ 
σμός των προσόντων διορισμού σε θέσεις φορέων του Δη¬ 
μοσίου Τομέα» 37α' 1987 (ΦΕΚ 11Α71987) «Μερική επέκτα¬ 
ση διατάξεων που ισχύουν για τους Δημόσιους Υπαλλή¬ 
λους και τους υπαλλήλους των άλλων Νομικών Προσώπων 
Δημ. Δικαίου και στους υπαλλήλους των Ο.Τ.Α. και προ¬ 
σαρμογή στις ρυθμίσεις του ν. 1586/1986 και 22/1990 (ΦΕΚ 
7Α71990) «Μερική επέκταση διατάξεων ,που ισχύουν για 
τους Δημόσιους Υπαλλήλους και τους υπαλλήλους των άλ¬ 
λων Νομικών Προσώπων Δημ. Δικαίου και στους υπαλλή¬ 
λους των Ο.Τ.Α.», όπως ισχύουν κάθε φορά. 

θ) Των άρθρων 26, 198 και 203 του Δ.Κ.Κ (π.δ. 410/1995) 
όπως ισχύουν. 

ι) Του υπ’ αριθμ. 276/1985 π.δ/τος (ΦΕΚ 102/1986 τ.Α') 
«Δυναμικότητα και σύνθεση προσωπικού κρατικών παιδι¬ 
κών σταθμών. Ίδρυση βρεφικών τμημάτων» και του 92/ 
1989 π.δ/τος (41/1989 2Α') με το οποίο τροποποιήθηκε το 
προηγούμενο ως προς τη δυναμικότητα του ανωτέρω παι¬ 
δικού σταθμού. 

ια) Τις υπ’ αριθμ. 2813/3.6.1987 (ΦΕΚ 22/Β71987) και 


Γ2β/5466/5.12.1983 (ΦΕΚ 900/ΒΊ988) αποφάσεις των 
Υπουργών Προεδρίας της Κυβέρνησης και Υγείας, Πρόνοι¬ 
ας και Κοινωνικών Ασφαλίσεων σχετικά με την αντιστοιχία 
των οργανικών μονάδων διαφορετικής ονομασίας ιδρυμά¬ 
των κοινωνικής πρόνοιας εποπτευομένων από το Υπουρ¬ 
γείο Υγείας και Πρόνοιας προς τις διευθύνσεις, Τμήματα και 
αυτοτελή γραφεία και τον καθορισμό των κλάδων προϊστα¬ 
μένων αυτών. 

ιβ) Του άρθρου 30 παρ. 6 του ν. 3274/2004 (ΦΕΚ 
195/Α/2004) «Οργάνωση και λειτουργία Τοπικής Αυτοδιοί¬ 
κησης πρώτου και δεύτερου βαθμού». 

ιγ) Την υπ’ αριθμ. 74/2002 απόφαση του Δημοτικού Συμ¬ 
βουλίου Νίκαιας με την οποία εγκρίνεται η υπ’ 
αριθμ. 12/2002 απόφαση του Διοικητικού Συμβουλίου του 
Δημοτικού Παιδικού Σταθμού Νίκαιας περί ψήφισης του 
Οργανισμού Εσωτερικής Υπηρεσίας του. 

2. Την υπ’ αριθμ. 31/2005 (πρακτικό 5/2005) γνωμοδότη¬ 
ση του Υπηρεσιακού Συμβουλίου των ΟΤΑ Ν. Λάρισας. 

3. Την ανάγκη της εύρυθμης και απρόσκοπης λειτουργίας 
του Ν.Π.Δ.Δ. σε σχέση με τον κοινωνικό σκοπό που καλείται 
να επιτελέσει. 

4. Την υπ’ αριθμ. 2682/10.5.2001 (ΦΕΚ 597/21,5.2001/Β) 
απόφασή μας περί παροχής εξουσιοδότησης υπογραφής 
εγγράφων στον Προϊστάμενο της Δ/νσης Αυτοδιοίκησης 
και Αποκέντρωσης «Με εντολή Γ εν. Γ ραμματέα Περιφέρει¬ 
ας Θεσσαλίας», αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Δημοτικού Παιδικού Σταθμού δήμου Νίκαιας, ως εξής: 

Άρθρο 1 
Σκοπός 

Ο Δημοτικός Παιδικός Σταθμός Νίκαιας αποτελεί Παιδα¬ 
γωγικό Κέντρο που παρέχει Αγωγή στα παιδιά νηπιακής ηλι¬ 
κίας, μέσα από τη διαλεκτική παιδιού - παιδαγωγού - περι¬ 
βάλλοντος . 

Σκοπός της λειτουργίας είναι να προσφέρουν: 

1. Προσχολική αγωγή που ακολουθείτιςπιο σύγχρονεςπαι- 
δαγωγικές μεθόδους και ανταποκρίνεται στις ανάγκες της κά¬ 
θε ηλικίας, για την ολόπλευρη και σφαιρική νοητική, συναι¬ 
σθηματική, κοινωνική και σωματική ανάπτυξη των παιδιών. 

2. Ειδικά παιδαγωγικά προγράμματα περιβαλλοντικής, 
κυκλοφοριακής, μουσειακής αγωγής κτλ, καθώς επίσης και 
επαφή με την κοινότητα, που προσφέρουν στο παιδί ευκαι¬ 
ρίες για απόκτηση ειδικών γνώσεων, ανάπτυξης της προ¬ 
σωπικότητας του και κοινωνικοποίηση. 

3. Την καθημερινή απαραίτητη φροντίδα (διαπαιδαγώγη¬ 
ση, ψυχαγωγία, διατροφή, φύλαξη) των νηπίων, που εξαι- 
τίας της εργασίας και των δύο γονέων ή άλλης κοινωνικής 
αιτίας δεν τους παρέχεται. 

4. Κατάλληλη προετοιμασία στα παιδιά νηπιακής ηλικίας, 
με προγράμματα ανάλογα της νοητικής και ψυχοκινητικής 
εξέλιξης τους, που προσφέρουν ευκαιρίες απόκτησης ειδι¬ 
κών γνώσεων, για την είσοδο τους στο δημοτικό σχολείο. 

5. Ευαισθητοποίηση, ενημέρωση και προβληματισμό των 
γονέων σε θέματα αγωγής, ψυχολογίας και σχέσεων με τα 
παιδιά τους. Βοήθεια στην οικογένεια γι’ αντιμετώπιση τυ¬ 
χόν κοινωνικών προβλημάτων τους με: 

α) Την ενημέρωση και την ευαισθητοποίηση τους πάνω σε 
θέματα που τους απασχολούν σχετικά με την αγωγή, την 
ψυχοκινητική και νοητική εξέλιξη των παιδιών τους και 

β) Τη βοήθεια και την καθοδήγηση της οικογένειας για τυ¬ 
χόν προβλήματα που εντοπίζονται στη συμπεριφορά του 
παιδιού ,εξαιτίας διαφόρων συνθηκών (διαζύγιο, αλλαγή 
κατοικίας, θάνατος αγαπημένου προσώπου, γέννηση άλ¬ 
λου παιδιού κ.λπ.). 

6. Προγράμματα προληπτικής ιατρικής. 

Άρθρο 2 

Διάρθρωση Υπηρεσιών 

Η υπηρεσία του Δημοτικού Παιδικού Σταθμού Νίκαιας λει¬ 
τουργεί σε επίπεδο Αυτοτελούς Γραφείου, σύμφωνα με τη 
συστατική πράξη προσαρμογής του. 

Τις θέσεις του Αυτοτελούς Γ ραφείου του Δημοτικού Παι¬ 
δικού Σταθμού Νίκαιας στελεχώνουν: 

1. Η Διευθύντρια - Προϊστάμενη 

2. Ο Διοικητικός - Λογιστικός Υπάλληλος 

3. Το εκπαιδευτικό προσωπικό 

4. Οι βοηθοί του εκπαιδευτικού προσωπικού 

5. Ο μάγειρας ή μαγείρισσα 

6. Ο βοηθός μαγείρου 

7. Το προσωπικό καθαριότητας 

8. Ο οδηγός 

9. Ο επιστάτης 

10. Ο παιδίατρος 

11.0 κοιν. Λειτουργός 

Άρθρο 3 

Καθήκοντα και συγκεκριμένες αρμοδιότητες των 

στελεχών του Δημοτικού Παιδικού Σταθμού Νίκαιας 

1. Διευθύντρια - Προϊσταμένη 

1. Η Διευθύντρια - Προϊσταμένη επιλέγεται από το Υπηρε¬ 
σιακό Συμβούλιο Ο.Τ.Α. Νομού Λάρισας, σύμφωνα με την 
ισχύουσα κάθε φορά διαδικασία, μη απαλλασσόμενη των 
καθηκόντων που απορρέουν από την ειδικότητα της. 

2. Είναι υπεύθυνη για την εύρυθμη λειτουργία των τμημά¬ 
των του παιδικού σταθμού και την τήρηση του κανονισμού 
λειτουργίας. 

3. Είναι υπεύθυνη για την παροχή σύγχρονης προσχολι- 
κής αγωγής στα παιδιά που φιλοξενούνται στον παιδικό 
σταθμό. 

4. Εποπτεύει όλο το προσωπικό του παιδικού σταθμού για 
τη σωστή εκτέλεση των καθηκόντωντου και αναφέρει με έγ¬ 
γραφο κάθε υπηρεσιακή παράβαση στον Πρόεδρο του Δ.Σ. 

5. Καθορίζει το ωράριο εργασίας όλου του προσωπικού 
για την ομαλή λειτουργία του παιδικού σταθμού. 

6. Κατευθύνει και εποπτεύει: 

• Το παιδαγωγικό έργο. 

• Τη συνεργασία του προσωπικού με τους γονείς. 

• Την καθαριότητα των χώρων. 

• Τον τρόπο παρασκευής, σερβιρίσματος και διανομής 
του φαγητού. 

7. Εισηγείται εγγράφως στον πρόεδρο του Δ.Σ του Δημο¬ 
τικού Παιδικού Σταθμού Νίκαιας τις ανάγκες του παιδικού 
σταθμού σε: 

• Προσωπικό, (αριθμός και ειδικότητες). 

• Παιδαγωγικό υλικό για υποβοήθηση του έργου των παι¬ 
δαγωγών. 

• Υλικό καθαριότητας για τις ανάγκες του παιδικού σταθ¬ 
μού. 

• Πάσης φύσεως εξοπλισμός του παιδικού σταθμού. 

• Επισκευές, συντηρήσεις, βελτιώσεις του κτιρίου και άλ¬ 
λων χώρων του. 

• Επιμόρφωση όλου του προσωπικού, εκπαιδευτικού και 
βοηθητικού του παιδικού σταθμού. 

• Το διαιτολόγιο των φιλοξενούμενων παιδιών έχοντας 
ως βάση το καταρχήν διαλαμβανόμενο στην υπ’ αριθμό 
Γ2α/ οικ. 4108/1998 απόφαση υπουργού Υγείας πρόνοιας 
και κοινωνικών ασφαλίσεων (ΦΕΚ 546 τ.Β'). 

8. Συγκεντρώνει και μελετά τις αιτήσεις εγγραφής των 
παιδιών και τις εισηγείται αιτιολογημένα στην αρμόδια επι¬ 
τροπή που συγκροτείται από το Δ.Σ. για την επιλογή των 
παιδιών. 


9. Φροντίζει και επιβλέπει την υγιεινή κατάσταση των παι¬ 
διών και συνεργάζεται προς τούτο με το εκπαιδευτικό προ¬ 
σωπικό και τον παιδίατρο του παιδικού σταθμού. 

10. Αξιολογεί τις υπηρεσιακές εκθέσεις όλου του προσω¬ 
πικού του σταθμού. 

11. Μεριμνά για τη φύλαξη και τη συντήρηση όλου του 
εξοπλισμού του παιδικού σταθμού, συνεργαζόμενη προς 
τούτο με όλο το προσωπικό του σταθμού. 

12. Είναι υπεύθυνη για την καλή συνεργασία του παιδικού 
σταθμού με τους γονείς, τους δημότες, τις υπηρεσίες του 
Δήμου και άλλους φορείς που εμπλέκονται στη διαδικασία 
της λειτουργίας του παιδικού σταθμού. 

13. Τηρεί όλα τα απαραίτητα καιπροβλεπόμενα βιβλία για 
τη λειτουργία του παιδικού σταθμού όπως: 

• Πρωτόκολλο αλληλογραφίας. 

• Ατομικούς φακέλους εγγραφής - διαγραφής. 

• Βιβλίο παρουσίας προσωπικού. 

• Βιβλίο διδαχθείσης ύλης (από κάθε παιδαγωγό). 

• Κατάσταση γονέων και τηλέφωνα σε περίπτωση ανά¬ 
γκης. 

• Σε περίπτωση απουσίας τον αντικαθιστά ο νόμιμος ανα¬ 
πληρωτής του. 

• Συγκεντρώνει καθημερινά τη δύναμη των παιδιών. 

• Συντάσσειτηναλληλογραφίατουπαιδικούσταθμού και 
τις ανακοινώσεις προς τους γονείς. 

• Επικοινωνεί τηλεφωνικά με τις υπηρεσίες του Δήμου 
,τους γονείς και άλλους φορείς ή υπηρεσίες εφόσον αυτό 
κριθεί απαραίτητο. 

• Φροντίζει για τις εξωτερικές υποθέσεις του παιδικού 
σταθμού τόσο εντός έδρας, όσο και εκτός έδρας. 

• Το διδακτικό της ωράριο ΔΕΝ πρέπει να υπερβαίνει τις 
2 ώρες και 14 ώρα (214 ώρες) από το κανονικό διδακτικό 
ωράριο. 

2. Διοικητικός - Λογιστικός Υπάλληλος 

1. Είναι υπεύθυνος για την προμήθεια και τον έγκαιρο εφο¬ 
διασμό του παιδικού σταθμού μετά αναγκαία τρόφιμα και λοι¬ 
πά υλικά, για την καλή φύλαξη, διατήρηση και διάθεση τους, 
καθώς και για την λοιπή εν γένει περιουσία του παιδικού σταθ¬ 
μού ,σύμφωνα με τις εκάστοτε αποφάσεις του Δημοτικού 
Συμβουλίου, σε συνεργασία με τη Διεύθυνση. 

2. Συντάσσει τις μισθοδοτικές καταστάσεις του παιδικού 
σταθμού και υπολογίζει με βάση τις ισχύουσες διατάξεις τυ¬ 
χόν πρόσθετες αμοιβές (υπερωρίες, αναδρομικά κ.λπ.) που 
προκύπτουν. 

3. Τηρεί όλα τα βιβλία διαχείρισης στα οποία καταχωρεί 
όλες τις από το νόμο απαιτούμενες εγγραφές. 

4. Η ταμιακή διαχείριση του παιδικού σταθμού ασκείται 
απάτην Ειδική Ταμιακή Υπηρεσία του Δήμου και όχι από τον 
διοικητικό - λογιστικό υπάλληλο. 

5. Είναι υπεύθυνος για την παρακολούθηση γενικά των πι¬ 
στώσεων του προϋπολογισμού του παιδικού σταθμού, τη 
συγκέντρωση των παραστατικών στοιχείων, όλων των δι- 
καιολογητικών εισπράξεων και πληρωμών, έτσι ώστε να εί¬ 
ναι ευχερής ο έλεγχος των εσόδων και εξόδων σε οποιοδή- 
ποτε χρόνο. 

6. Είναι υπεύθυνος για την είσπραξη τωντροφείων και την 
κατάθεση αυτών και την συγκέντρωση των σχετικών κατα¬ 
στάσεων και παραστατικών. 

7. Παρίσταται ως πρακτικογράφος στις συνεδριάσεις του 
Διοικητικού Συμβουλίου και είναι υπεύθυνος για την τήρη¬ 
ση, έκδοση, και διεκπεραίωση των αποφάσεων του Διοικη¬ 
τικού Συμβουλίου. 

8. Συνεργάζεται με τη Διεύθυνση του Παιδικού Σταθμού 
για την κατάρτιση του προϋπολογισμού, απολογισμού και 
του ισολογισμού, εισηγούμενος εγκαίρως τυχόν αναμόρ¬ 
φωσή του. 

9. Συνεργάζεται αρμονικά με όλο το υπόλοιπο προσωπικό 
του παιδικού σταθμού, χωρίς τη δημιουργία προβλημάτων. 

10. Εκτελεί κάθε άλλη εργασία διοίκησης και διαχείρισης 
που του ανατίθεται. 

3. Εκπαιδευτικό προσωπικό 

(Υπάλληλοι των κλάδων Βρεφονηπιοκομίας ή Νηπιαγω¬ 
γών ή Νηπιαγωγών προσωρινώς) 

1. Αναλαμβάνει διαδοχικά όλα τα τμήματα νηπίων του παι¬ 
δικού σταθμού και είναι υπεύθυνη του τμήματος. 

2. Φροντίζει για τη σωστή ψυχοσωματική υγεία και ψυχο¬ 
κινητική εξέλιξη των νηπίων, με πραγματοποίηση ατομικών 
προγραμμάτων, κύκλους παιδαγωγικών δραστηριοτήτων, 
παιδαγωγικά εργαστήρια και άλλες παιδαγωγικές δραστη¬ 
ριότητες και εκδηλώσεις, σύμφωνα μετά επιστημονικά δε¬ 
δομένα και ανάλογα με την ηλικία τους. 

3. Σέβεται απαρέγκλιτα το αναπτυξιακό στάδιο των νη¬ 
πίων του τμήματος (εξελικτικά χαρακτηριστικά), τις ανά¬ 
γκες των παιδιών που προκύπτουν (με βάση το αναπτυξια¬ 
κό στάδιο) και τους ατομικούς ρυθμούς του κάθε παιδιού 
,την ιδιαίτερη ψυχοσύνθεση του και χαρακτηριστικά τις 
προσωπικότητάς του. 

4. Προωθεί την ολόπλευρη ψυχοσωματική και ψυχοκινη¬ 
τική εξέλιξη και υγεία των παιδιών καθώς και την ομαλή κοι¬ 
νωνικοποίηση τους. 

5. Είναι υπεύθυνη κα αρμόδια για τη χωροοργάνωση του 
τμήματος της με βάση τα επιστημονικά δεδομένα, έτσι 
ώστε να καλύπτονται οι ανάγκες των παιδιών και να εξα¬ 
σφαλίζεται η ασφάλεια και η υγιεινή τους με την επίσκεψη - 
επίβλεψη στις αίθουσες, των αερισμό αυτών, στην τραπε¬ 
ζαρία, την παιδική χαρά, στην αυλή κ.λπ. 

6. Εισηγείται στην Διευθύντρια την προμήθεια του ανα¬ 
γκαίου παιδαγωγικού εξοπλισμού και υλικού και είναι υπεύ¬ 
θυνη για την ταξινόμηση, τη χρήση και τη συντήρηση του 
καθώς και υπόλογη για την απώλεια και αδικαιολόγητη κα¬ 
ταστροφή του. 

7. Συνεργάζεται αρμονικά με τη διευθύντρια και το υπό¬ 
λοιπο προσωπικό του παιδικού σταθμού, χωρίς τη δημιουρ¬ 
γία προβλημάτων. 

8. Παρακολουθείτη διανομή του φαγητού στα παιδιά που 
πραγματοποιείται από το βοηθητικό προσωπικό μαγειρείου 
ή το μάγειρα και το προσωπικό καθαριότητας - βοηθητικών 
εργασιών και ενθαρρύνει τα παιδιά κατά την ώρα του φα¬ 
γητού προς την κατεύθυνση της αυτοεξυπηρέτησης. 

9. Ενημερώνει τους αρμοδίους και τον παιδίατρο για κά¬ 
θε ύποπτο περιστατικό σχετικά με την υγεία των παιδιών. 

10. Τηρεί βιβλίο παρουσίαςτωνπαιδιών και ενημερώνειτη 
διευθύντρια για τις καθυστερήσεις στην προσέλευση τους, 
στην αποχώρηση τους, καθώς και για τις απουσίες τους. 

11. Ενημερώνει τους γονείς για τη γενική - σφαιρική εξέ¬ 
λιξη των παιδιών και διατηρεί αρμονική σχέση με τους γο¬ 
νείς και την οικογένεια τους. 

12. Συμμετέχει στις συγκεντρώσεις που γίνονται στον παι¬ 
δικό σταθμό, από οποιοδήποτε φορέα. 

13. Παραδίδει τα νήπια το μεσημέρι στους γονείς, τους 
ενημερώνει για οποιοδήποτε τακτικό ή έκτακτο θέμα που 
τους αφορά και δίνει απαντήσεις σε τυχόν δικά τους ερω¬ 
τήματα. 

14. Λόγω της άμεσης επαφής με τα παιδιά προσφέρει σ’ 
αυτά με υπομονή και στοργή όλες τις δυνατότητες για ν’ 
αναπτύξουν την προσωπικότητά τους. 

Σε καμιά περίπτωση δεν επιτρέπεται η κακή μεταχείριση 
των παιδιών (εκφοβισμός, σωματική ποινή κ.τ.λ.). 

15. Ενθαρρύνει τους γονείς να συμμετέχουν στην προ¬ 
σαρμογή των νηπίων και τους ενημερώνει ότι δεν είναι δυ¬ 
νατή η παραμονή τους στις αίθουσες, κατά τη διάρκεια του 
κανονικού ημερησίου προγράμματος. 


4. Βοηθός Εκπαιδευτικού Προσωπικού 

1. Βοηθά το παιδαγωγικό προσωπικό σε όλα τα καθήκο¬ 
ντα του, εκτελεί τις οδηγίες που παίρνει από αυτό και συνο¬ 
δεύει τα νήπια μαζί με τον οδηγό από και προς το σταθμό. 

2. Σε περίπτωση απουσίας του παιδαγωγικού προσωπι¬ 
κού αντικαθιστά αυτό απευθυνόμενο στον υπεύθυνο του 
σταθμού για βοήθεια και υποστήριξη, φροντίζει για την 
εκτέλεση του προγράμματος στα τμήματα και όλου του παι¬ 
δαγωγικού έργου. 

3. Αναλαμβάνει διαδοχικά όλα τα τμήματα του παιδικού 
σταθμού και είναι βοηθός του παιδαγωγού του τμήματος. 

4. Συνεργάζεται αρμονικά με τον παιδαγωγό του τμήμα¬ 
τος και καταθέτει τις προτάσεις του για το σχεδίασμά του 
προγράμματος και τις παρατηρήσεις για τα παιδιά. 

5. Συνεργάζεται αρμονικά με το υπόλοιπο προσωπικό του 
παιδικού σταθμού, χωρίς τη δημιουργία προβλημάτων. 

6. Βοηθάει τον παιδαγωγό με προθυμία σε όλα του τα κα¬ 
θήκοντα. 

7. Συμμετέχει στην εκτέλεση του προγράμματος και σε 
όλες τις δραστηριότητες που γίνονται μέσα και έξω από τον 
παιδικό σταθμό. 

8. Φροντίζει για την καλή κατάσταση, συντήρηση και ταξι¬ 
νόμηση των υλικών που χρησιμοποιούνται από τα παιδιά, 
μολύβια, μαρκαδόροι, παιχνίδια, πινέλα, μπογιές, χαρτικά 
κ.τ.λ. Είναι υπόλογοςγιατην απώλεια και αδικαιολόγητη κα¬ 
ταστροφή τους. 

9. Παραδίδει τα παιδιά καθαρά και περιποιημένα στους 
γονείς τους. 

10. Παρακολουθεί τη διανομή του φαγητού στα παιδιά 
που πραγματοποιείται από το βοηθητικό προσωπικό μαγει¬ 
ρείου ή το μάγειρα και το προσωπικό καθαριότητας - βοη¬ 
θητικών εργασιών, φροντίζει τα παιδιά κατά την ώρα του 
φαγητού και τα ενθαρρύνει προς την κατεύθυνση της αυ¬ 
τοεξυπηρέτησης. 

11. Λόγω της άμεσης επαφής με τα παιδιά προσφέρει σ’ 
αυτά με υπομονή και στοργή όλες τις δυνατότητες για ν’ 
αναπτύξουν την προσωπικότητα τους, τα ενθαρρύνει και τα 
βοηθά για την ικανοποίηση των ατομικών τους αναγκών, 
προς την κατεύθυνση της αυτοεξυπηρέτησης. Σε καμιά πε¬ 
ρίπτωση δεν επιτρέπεται η κακή μεταχείριση των παιδιών 
(εκφοβισμός, σωματική ποινή κ.τ.λ.). 

5. Μάγειρας ή μαγείρισσα 

1. Είναι υπεύθυνος-η για το μαγειρείο και την επιμελημέ¬ 
νη και έγκαιρη παρασκευή του φαγητού, σύμφωνα με το δι¬ 
αιτολόγιο. 

2. Παραλαμβάνει καθημερινά από την τριμελή επιτροπή 
παραλαβής του παιδικού σταθμού την αναγκαία ποσότητα 
υλικών για το ημερήσιο φαγητό με βάση το διαιτολόγιο, 
ελέγχειτηνποιότητατων υλικών, είναι υπεύθυνη για την υγι¬ 
εινή παρασκευή του και υπογράφει το σχετικό δελτίο. 

3. Τακτοποιείτο μαγειρικά σκεύη και είδη εστιάσεως και 
φροντίζει για την καλή κατάστασή τους, ευθυνόμενος-η για 
κάθε απώλεια ή αδικαιολόγητη φθορά. 

4. Προτείνει τη λήψη κάθε μέτρου που θεωρεί απαραίτη¬ 
το για την καλή λειτουργία του μαγειρείου. 

5. Φροντίζει για την έγκαιρη τακτοποίηση των προμηθευ- 
όμενων τροφίμων και ειδών καθαριότητας στον κατάλληλο 
χώρο αποθήκευσης και μεριμνά για τη διατήρηση της τάξης 
- συντήρησης και της καθαριότητας των ειδών και του χώ¬ 
ρου αυτού. 

6. Εκτελεί κάθε άλλη εργασία με υπόδειξη του διευθυντού 
ή προϊσταμένου. 

7. Συνεργάζεται αρμονικά με το υπόλοιπο προσωπικό του 
παιδικού σταθμού, χωρίς τη δημιουργία προβλημάτων. 

8. Βοηθά στο σερβίρισμα του προγεύματος και του μεση¬ 
μεριανού φαγητού. Βοηθιέται από τον υπάλληλο βοηθό μα- 

γείρου ή των βοηθητικών εργασιών με υπόδειξη του Διευ- 
θυντού ή προϊσταμένου. 

6. Βοηθός Μαγείρου ή μαγείρισσας 

1. Φροντίζει για τη διανομή του φαγητού. 

2. Βοηθά τον μάγειρα ή την μαγείρισσα στην προετοιμα¬ 
σία του φαγητού. 

3. Τακτοποιείτο μαγειρικά σκεύη και είδη εστιάσεως και 
φροντίζει για την καλή κατάσταση τους, ευθυνόμενος-η για 
κάθε απώλεια ή αδικαιολόγητη φθορά. 

4. Διατηρεί τους χώρους του μαγειρείου και της αποθή¬ 
κευσης των τροφίμων και ειδών καθαριότητας καθαρούς 
και σε τάξη. 

5. Συνεργάζεται αρμονικά με τον μάγειρα ή μαγείρισσα, 
με το υπόλοιπο προσωπικό του σταθμού και εκτελεί κάθε 
άλλη εργασία με υπόδειξη του Διευθυντού ή προϊσταμένου. 

6. Βοηθά το παιδαγωγικό προσωπικό. 

7. Προσωπικό Καθαριότητας 

1. Εκτελούν τις εργασίες καθαριότητας όλων των εσωτε¬ 
ρικών και εξωτερικών χώρων του παιδικού σταθμού εκτός 
εκείνων του μαγειρείου και της αποθήκης. 

2. Είναι αποκλειστικά υπόλογοι για το γενικό ιματισμό του 
παιδικού σταθμού και οφείλουν να μεριμνούν για την καλή 
συντήρηση, καθαριότητα και φύλαξη αυτού στον κατάλλη¬ 
λο χώρο αποθήκευσης του, ευθυνόμενοι για κάθε απώλεια 
ή καταστροφή τους. 

3. Βοηθούν τον μάγειρα ή την μαγείρισσα, σε περίπτωση 
που δεν υπάρχει βοηθός μαγείρου, στην προετοιμασία του 
φαγητού. 

4. Φροντίζουν για τη διανομή και το σερβίρισμα του φα¬ 
γητού, παρευρίσκονταιστο χώρο της τραπεζαρίας και βοη¬ 
θούν τα νήπια και τους παιδαγωγούς καθ’ όλη τη διάρκεια 
του φαγητού. 

5. Φροντίζουν μετά το τέλος του φαγητού για τη συγκέ¬ 
ντρωση και τη μεταφορά στο χώρο του μαγειρείου των ει¬ 
δών εστίασης. 

6. Συνεργάζεται αρμονικά με το υπόλοιπο προσωπικό. 

7. Βοηθά τα παιδιά για την ικανοποίηση των ατομικών 
τους αναγκών, συνεργαζόμενο μετον βοηθό εκπαιδευτικού 
προσωπικού. 

8. Εκτελεί κάθε άλλη εργασία που παρουσιάζεται με υπό¬ 
δειξη του Διευθυντού ή Προϊσταμένου. 

9. Παραλαμβάνει μηνιαίως και χρησιμοποιεί υλικά καθα¬ 
ριότητας από την τριμελή επιτροπή παραλαβής, υπογρά¬ 
φοντας το σχετικό δελτίο. 

8. Οδηγός 

1. Ο οδηγός του παιδικού σταθμού είναι υπεύθυνος να 
επιλαμβάνεται για την ασφαλή μεταφορά των παιδιών του 
παιδικού σταθμού προς και από τον σταθμό. 

2. Είναι υπεύθυνος για την έγκαιρη μεταφορά των παιδιών 
προς και από τον παιδικό σταθμό. 

3. Είναι υπεύθυνος για την καλή συντήρηση και καθαριό- 
τητατου αυτοκινήτου του σταθμού καιοφείλει να τηρεί σχο¬ 
λαστικά τον κώδικα οδικής κυκλοφορίας και τους όρους 
ασφαλούς μεταφοράς των νηπίων. 

4. Εκτελεί επίσης εξωτερικές εργασίες του σταθμού στο 
μεσοδιάστημα των μεταφορών, παίρνοντας εντολές μόνο 
από τον Πρόεδρο και τον Διευθυντή ή Προϊστάμενο του 
Σταθμού, τις διεκπεραιώνει με υπευθυνότητα και ασφάλεια 
και λογοδοτεί μετά το πέρας των εργασιών σ’ αυτούς. 

5. Επιπλέον αρμοδιότητες και καθήκοντα του ανατίθενται 
μόνο με απόφαση προέδρου. 

6. Συνεργάζεται αρμονικά με το υπόλοιπο προσωπικό του 
παιδικού σταθμού, χώρίςτη δημιουργία προβλημάτων. 

9. Επιστάτης 

1. Ο επιστάτης είναι υπεύθυνος για τις ηλεκτρολογικές, 
μηχανολογικές, υδραυλικές κλπ. εργασίες του παιδικού 
σταθμού. 


2. Ενημερώνει τις ανάλογες υπηρεσίες του Δήμου για την 
έγκαιρη επισκευή και διευθέτηση των βλαβών και παίρνει 
πρωτοβουλίες για εύρεση συνεργείων αφού ενημερώσει 
πρώτα τον Πρόεδρο του σταθμού. 

3. Καταγράφει τις ζημιές στις μόνιμες εγκαταστάσεις, φρο¬ 
ντίζει γιατονευπρεπισμότωναύλειωνχώρωντου σταθμού σε 
συνεργασία με τις υπηρεσίεςτου Δήμου και αναφέρεται σ' αυ¬ 
τόν όλα τα επείγοντα περιστατικά ζημιών. 

4. Φροντίζει όπου μπορεί φυσικά να επεμβαίνει ο ίδιος 
προσωπικά. 

5. Εκτελεί επίσης εξωτερικές εργασίες του σταθμού, 
παίρνοντας εντολές μόνο από τον Πρόεδρο και το Διευθυ¬ 
ντή ή Προϊστάμενο του σταθμού, τις διεκπεραιώνει με 
ασφάλεια και υπευθυνότητα και λογοδοτεί μετά το πέρας 
των εργασιών σ’ αυτούς. 

6. Εκτελεί κάθε άλλη εργασία που παρουσιάζεται με υπό¬ 
δειξη του Προέδρου ή του Διευθυντή - Προϊστάμενου προς 
εξυπηρέτηση της λειτουργίας του σταθμού. 

7. Συνεργάζεται αρμονικά με το υπόλοιπο προσωπικό του 
παιδικού σταθμού, καθώς και με τις υπηρεσίες του Δήμου, 
χωρίς τη δημιουργία προβλημάτων. 

10. Παιδίατρος 

Ο παιδίατρος που συμβάλλεται με το σταθμό με σύμβαση 
έργου ή ως έκτακτος συνεργάτης έχει τις ακόλουθες υπο¬ 
χρεώσεις. 

1. Επισκέπτεται τον παιδικό σταθμό μια φορά την εβδο¬ 
μάδα. 

2. Εξετάζει σε κάθε επίσκεψη το σύνολο των παρόντων 
νηπίων και όχι μόνο όσα παρουσιάζουν κάποιο ιατρικό πρό¬ 
βλημα. 

3. Δημιουργεί - τηρεί - ενημερώνει την ατομική καρτέλα 
και τον ατομικό φάκελο υγείας κάθε παιδιού του σταθμού. 

4. Παρακολουθεί συνεργαζόμενος με τη Διευθύντρια - 
Προϊστάμενη και το εκπαιδευτικό προσωπικό την ψυχοσω¬ 
ματική υγεία και ανάπτυξη των νηπίων και σημειώνει τις πα¬ 
ρατηρήσεις του στην ατομική καρτέλα υγείας κάθε παιδιού. 

5. Εισηγείται για τη δυνατότητα επιστροφής στο σταθμό, 
παιδιού που απούσιασε από σοβαρή ασθένεια με βάση το 
ιατρικό πιστοποιητικό που προσκομίζεται από τους γονείς 
και την προσωπική του εξέταση. 

6. Υποδεικνύει τα μέτρα που πρέπει να ληφθούν για την 
υγιεινή των παιδιών και για την υγειονομική κατάσταση του 
σταθμού. 

7. Διατηρεί στον παιδικό σταθμό πρόχειρο φαρμακείο και 
για οποιοδήποτε έκτακτο περιστατικό πρέπει να σπεύδει 
για την παροχή των υπηρεσιών του. 

8. Ενημερώνει προσωπικά τους γονείς του παιδιού όταν 
υπάρχει σοβαρός ιατρικός λόγος, για οποιοδήποτε περι¬ 
στατικό και για απλά ιατρικά περιστατικά αφήνει οδηγίες 
στο εκπαιδευτικό προσωπικό, το οποίο ενημερώνειτους γο¬ 
νείς. 

11. Κοινωνική Λειτουργός 

1. Συμβάλλει στην πρόληψη ή αντιμετώπιση προβλημά¬ 
των των παιδιών του σταθμού και των οικογενειών τους, 
εφόσον στην τελευταία περίπτωση αυτό ζητηθεί ή είναι εκ 
των πραγμάτων αναγκαίο. 

2. Πραγματοποιεί τις κοινωνικές έρευνες σε συνεργασία 
με το παιδαγωγικό προσωπικό με το οποίο βρίσκεται σε συ¬ 
νεχή επαφή. 

3. Συνεργάζεται με την Διευθύντρια ή Προϊσταμένη του 
ΝΠΔΔ, για τα θέματα που προκύπτουν. 

4. Συνεργάζεται με τον παιδίατρο του παιδικού σταθμού, 
όπου θεωρείται απαραίτητο. 

5. Ευαισθητοποιεί και ενημερώνειτους γονείς σε θέματα 
σχέσεων με τα παιδιά τους, με σχετικές εκδηλώσεις. 

Άρθρο 4 

Οργανική σύνθεση του προσωπικού 

Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. Κλάδος: ΠΕ ΝΗΠΙΑΓΩΓΩΝ 
Θέσεις: 1 (μία) 

Βαθμός: Δ' - Α' 

2. Κλάδος: ΤΕ 9 ΒΡΕΦΟΝΗΠΙΟΚΟΜΙΑΣ 
Θέσεις: 2 (δύο) 

Βαθμός: Δ' - Α' 

3. Κλάδος: ΤΕ ΔΙΟΙΚΗΤΙΚΟΣ-ΛΟΓΙΣΤΙΚΟΣ 
Θέσεις: 1 (μία) 

Βαθμός: Δ'-Α'4. Κλάδος: ΔΕ 8 ΒΟΗΘΩΝ ΒΡΕΦΟΚΟΜΩΝ- 
ΠΑΙΔΟΚΟΜΩΝ 
Θέσεις: 2 (δύο) 

Βαθμός: Δ' - Α' 

5. Κλάδος: ΔΕ 32 ΜΑΓΕΙΡΩΝ 
Θέσεις: 1 (μία) 

Βαθμός: Δ' - Α' 

6. Κλάδος: ΥΕ 14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις: 1 (μία) 

Βαθμός: Ε' - Β' 

7. Κλάδος: ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: 2 (δύο) 

Βαθμός: Ε' - Β' 

8. Κλάδος: ΔΕ ΟΔΗΓΩΝ 
Θέσεις: 1 (μία) 

Βαθμός: Δ' - Α' 

9. Κλάδος: ΥΕ 1 ΚΛΗΤΗΡΩΝ- ΘΥΡΩΡΩΝ- ΓΕΝΙΚΩΝ ΚΑ¬ 
ΘΗΚΟΝΤΩΝ (ΕΠΙΣΤΑΤΗΣ) 

Θέσεις: 1 (μία) 

Βαθμός: Ε' - Β' 

10. Κλάδος: ΠΕ ΠΑΙΔΙΑΤΡΟΥ 
Θέσεις: 1 (μία) 

Βαθμός: Ε' - Β' 

11. Κλάδος: ΤΕ 2 ΚΟΙΝΩΝΙΚΩΝ ΛΕΙΤΙΥΡΓΩΝ 
Θέσεις: 1 (μία) 

Βαθμός: Δ' - Α' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

1. Κλάδος: ΠΕ ΝΗΠΙΑΓΩΓΩΝ (προσωρινός) 

Θέσεις: 1 (μία) 

2. Κλάδος: ΤΕ ΝΗΠΙΑΓΩΓΩΝ (προσωρινός) 

Θέσεις: 1 (μία) 

3. Κλάδος: ΥΕ 14 ΜΑΓΕΙΡΩΝ 
Θέσεις: 1 (μία) 

4. Κλάδος: ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις: (μία) 

Οι θέσεις των κλάδων ΠΕ Νηπιαγωγών (προσωρινός) και 
ΤΕ Νηπιαγωγών (προσωρινός) μετατρέπονται μόλις κενω¬ 
θούν με οποιοδήποτε τρόπο σε θέσεις κλάδου ΠΕ Νηπια¬ 
γωγών ή ΤΕ9 Βρεφονηπιοκομίας. 

Άρθρο 5 

Προϊστάμενος Υπηρεσιακής Μονάδας 

Κατά το διάστημα κατά το οποίο θα υπηρετούν στο Νομι¬ 
κό Πρόσωπο Δημοσίου Δικαίου (ΝΠΔΔ) υπάλληλοιτων κλά¬ 
δων ΠΕ Νηπιαγωγών (προσωρινός), ΤΕ Νηπιαγωγών και ΠΕ 
Βρεφονηπιοκομίας, ως προϊστάμενος της Διεύθυνσης Παι¬ 
δικού Σταθμού καθώς και του τμήματος Προσχολικής Αγω¬ 
γής, επιλέγεται από τους κλάδους ΠΕ Νηπιαγωγών (προ¬ 
σωρινός) ή ΤΕ Νηπιαγωγών (προσωρινός) ή ΤΕ Βρεφονη¬ 
πιοκομίας ή ΤΕ9 Βρεφονηπιοκομίας. 

Μετά την κατάργηση των προσωποπαγών θέσεων ο προϊ¬ 
στάμενος κρίνεται κατ' αποκλειστικότητα, από τους υπάλ¬ 
ληλους του κλάδου ΠΕ Νηπιαγωγών και ΤΕ9 Βρεφονηπιο¬ 


κόμων ή σύμφωνα με τις εκάστοτέ ισχύουσες νομοθετικές 
διατάξεις. 

Άρθρο 6 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτική 
περίθαλψη των υπαλλήλων εφαρμόζονται οι εκάστοτε νο¬ 
μοθετικές διατάξεις. 

Άρθρο 7 

Γ ενικές Διατάξεις Οργανισμού Εσωτερικής Υπηρεσίας 

1. Οι προβλεπόμενες από τον παρόντα οργανισμό εσωτε¬ 
ρικής υπηρεσίας θέσεις και κλάδο καλύπτουν όλους τους 
εργαζομένους στο ΝΠΔΔ ανεξαρτήτως σχέσεως εργασίας 
καθώς και ορισμένο επιπλέον αριθμό θέσεων για την κάλυ¬ 
ψη των υφιστάμενων και μελλοντικών αναγκών της υπηρε¬ 
σίας του ΝΠΔΔ. 

2. Διευθυντής - Προϊστάμενος του αυτοτελούς γραφείου 
του ΝΠΔΔ, ορίζεται ο κρινόμενος από το αρμόδιο Υπηρε¬ 
σιακό Συμβούλιο, αναπληρούμενος σε περίπτωση απου¬ 
σίας του ή κωλύματος, από τον κατά αρχαιότερο υπάλληλο 
της υπηρεσίας (αυτοτ. Γραφ..) 

3. Κάθε άλλη λεπτομέρεια λειτουργίας των επιμέρους 
υπηρεσιών μη προβλεπόμενη από τον παρόντα οργανισμό, 
ρυθμίζεται με τον κανονισμό λειτουργίας του ΝΠΔΔ. 

Άρθρο 8 

1. Τα οργανικά κενά του Δημοτικού Παιδικού Σταθμού Νί¬ 
καιας καταλαμβάνονται μέχρι την πρόσληψη από μόνιμο 
προσωπικό, με έκτακτους συνεργάτες, που προσλαμβάνο¬ 
νται με σύμβαση μίσθωσης έργου, των οποίων τα καθήκο¬ 
ντα και οι υποχρεώσεις αναφέρονται στον παρόντα Ο.Ε.Υ. 
Οι έκτακτοι συνεργάτες θα είναι αναλόγου ειδικότητας. 

2. Επίσης οι μικρής διάρκειας ανάγκες (π.χ κύηση-λοχεία 
κ.λπ.) καλύπτονται από πρόσληψη εποχιακού προσωπικού. 

Άρθρο 9 

1. Για την καλύτερη εξάσκηση, επιμόρφωση και την ενη¬ 
μέρωση των υπαλλήλων σε καινούριες μεθόδους πρακτι¬ 
κής και εργασίας είναι απαραίτητη η συμμετοχή σε σεμινά¬ 
ρια. Το κόστος θα επιβαρύνει τον προϋπολογισμό του νομι¬ 
κού μας προσώπου. 

2. Επίσης για επίτευξη των στόχων της μονάδας (Δ.Π.Σ. 
Νίκαιας) δύναται με απόφαση του Διοικητικού Συμβουλίου 
του Δ.Π.Σ. Νίκαιας να χορηγούνται έξοδα κίνησης στην Δι¬ 
ευθύντρια - Προϊσταμένη του σταθμού. 

Άρθρο 10 

Με την ψήφιση του παραπάνω Οργανισμού Εσωτερικής 
Υπηρεσίας, προκαλείται δαπάνη σε βάρος του προϋπολο¬ 
γισμού, εφόσον προσληφθούν όλοι, το συνολικό ύψος της 
οποίας ανέρχεται σε 90.000,00 ευρώ ετησίως. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Λάρισα, 27 Ιουνίου 2005 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 

Γ. ΣΑΚΚΑΣ 

